als_Latn dik_Latn sag_Latn
Në Baden kremtohet solemnisht 17 Shkurti-Dita e Pavarësisë së Kosovës
Shqiptarë e austriak në vallen festive të Pavarësisë së Kosovës
Nga Hazir Mehmeti, Vjenë
Shoqëria Kulturore “17 Shkurti” nga Badeni, periferia e Vjenës, ishte organizatore e programit festiv me rastin e Ditës së Pavarësisë së Kosovës. Vet emri i saj është historik dhe s’ka se si të mos shpalos krenarinë kombëtare me ngjyrat e saj mahnitëse që nga buzëqeshjet e fëmijëve, flamujve kombëtare e të shtetit të Kosovës për të cilin u flijuan shumë dëshmorë shekujve deri tek ata nga radhët e Ushtrisë Çlirimtare të Kosovës me Kryekomandantin Legjendar, Adem Jashari.
Në manifestim morën pjesë dhe uruan të pranishmit z.Xhevat Hulaj, zyrtar nga MD, z.Roland Bimo, ambasador i Shqipërisë në Austri, z.Imer Lladrovci, konsull në ambasadën e Kosovës, Dedë Prenga, Atasheu Ushtarak i Shqipërisë në Vjenë; Peter Ramberger zyrtar vendor për integrim; Shoqata Kulturore austriake nga Pitschin-u dhe anëtarin e saj z. Nazmi Nikqi; Kolonel, Kemail Shaqiri. Mysafire ishte zj. Fatime Blakaj nga “Allianz für Kinder” bashkë me mysafirin e veçantë Enritin, djaloshin e vogël nga Elbasani i operuar me sukses nga zemra këtu në Austri; Tubimin festiv e hapi z.Tahir Turkaj, kryetar i ShKA”17 Shkurti”. Ai mes tjerash tha: “Ndjehem i shqetësuar për gjendjen në Kosovë. Kosova është dashuria jonë, ideali jonë, krenaria jonë, por edhe brenga jonë. Ne sot jemi tubuar të festojmë ditëlindjen e Republikës së Kosovës për të cilën u përpoqën gjenerata të tëra deri në realizimin e saj. Ndërtimi i shtetit të lirë nuk u bë ashtu si e dëshironim. Rrjetet e krimit, korrupsionit, anarkisë, mosfunksionimi i ligjit, e padrejtësive të shumta e lodhën shqiptarin duke e bërë atë që asgjë në Kosovë të mos i bëjë përshtypje. Kjo nuk është Kosova e ëndrrave tona”-tha mes tjerash z.Turkaj.
Në emër të Ambasadës së Shqipërisë i uroj të pranishmit z.Roland Bimo, ambasador.” Dua të ua uroj 17 Shkurtin-Ditën e Pavarësisë së Kosovës.. Gjithashtu i falënderoj miqtë austriak sonte që janë me ne dhe popullin austriak i cili na ka mbështetur gjithnjë në momente të vështira... Data e 17 Shkurtit 2008 në kalendarin historik kombëtar do mbetet si data e dytë më rendësi pas 28 Nëntorit të vitit 2012. Sot përulemi para luftës heroike dhe gjakut të heronjve të kombit, para familjeve të tyre. Kontributi i diasporës ishte një gur i rëndësishëm themeli mbi të cilën u ndërtua liria dhe pavarësia e Kosovës. Gëzuar!”
z.Imer
Lladrovci, konsull në Ambasadën e Republikës së Kosovës ua uroj të pranishmëve
17 Shkurtin dhe mes tjerash tha: “Të nderuar të pranishëm, në emër të stafit të
Ambasadës së Republikës së Kosovës dhe personalisht të ambasadorit z.Sami
Ukella ua uroj festën.
als_Latn als_Latn als_Latn als_Latn als_Latn als_Latn kab_Latn als_Latn als_Latn als_Latn kmb_Latn